Babelscape/SREDFM huggingface dataset:
Το τρίο της χαράς

Το τρίο της χαράς ή αλλιώς Το Τρίο της Χαράς! (αγγλικά: "To Wong Foo, Thanks for Everything! Julie Newmar") είναι τίτλος Αμερικανικής κινηματογραφικής ταινίας. Στην Ελλάδα προβλήθηκε τον Φεβρουάριο του 1996 και είναι -κατά κύριο λόγο- κωμωδία, χωρίς όμως να της λείπουν και μερικά δραματικά στοιχεία. Πρωταγωνιστούν ο Πάτρικ Σουέιζι, ο Γουέσλεϊ Σνάιπς και ο Τζον Λεγκουϊζάμο, τη σκηνοθεσία είχε αναλάβει ο Μπίμπαν Κίντρον, ενώ το σενάριο γράφτηκε από τον Ντάγκλας Κάρτερ Μπιν.
Ρόμπερτ Ντόνατ

Ο Ρόμπερτ Ντόνατ ("Friedrich Robert Donat", 18 Μαρτίου 1905 - 9 Ιουνίου 1958) ήταν Βρετανός ηθοποιός του κινηματογράφου και του θεάτρου βραβευμένος με Όσκαρ Α' Ανδρικού Ρόλου για την ερμηνεία του στην ταινία του 1939 "Αντίο, Ωραία Νιάτα (Goodbye Mr. Chips)". Είναι επίσης γνωστός για τη συμμετοχή του στην ταινία μυστηρίου του Άλφρεντ Χίτσκοκ "Τα 39 σκαλοπάτια (The 39 Steps, 1935)" καθώς και στο δράμα του Κινγκ Βίντορ "Γκρεμισμένα Είδωλα (The Citadel, 1938)".
Showgirls

Showgirls ονομάζεται μία δραματική κινηματογραφική ταινία Αμερικανικής παραγωγής. Προβλήθηκε στις ελληνικές αίθουσες τον Φεβρουάριο του 1996, ενώ σε πολλές χώρες έχει κριθεί ακατάλληλη για ανηλίκους λόγω των πολλών λεπτομερών αισθησιακών σκηνών της, για τις αποκαλυπτικές γυμνές σκηνές, καθώς και για τη χρήση βωμολοχιών. Η σκηνοθεσία ανήκει στον Πολ Βερχόβεν και τους πρωταγωνιστικούς ρόλους είχαν αναλάβει οι Ελίζαμπεθ Μπέρκλεϊ, Τζίνα Γκέρσον και Κάιλ ΜακΛάχλαν.
Xfe

Το Xfe (X File Explorer) είναι ένα ελαφρύ πρόγραμμα διαχείρισης αρχείων για λειτουργικά συστήματα Linux και γενικότερα για συστήματα της οικογένειας του Unix. Βασίζεται στο πρόγραμμα X Win Commander το οποίο είχε σχεδιαστεί για συστήματα Microsoft Windows. Το Xfe είναι ελεύθερο λογισμικό, αδειοδοτημένο με την GNU GPL. Η ανάπτυξη του προγράμματος ξεκίνησε το 2002 από τον Roland Baudin.
Μαρανέλλο

Το Μαρανέλλο είναι πόλη και δήμος στην περιφέρεια Εμίλια-Ρομάνια της Βόρειας Ιταλίας, 18 χλμ από την Μόντενα. Το 2009 είχε πληθυσμό 16.841 κατοίκων. Είναι περισσότερο γνωστή ως η έδρα της Φερράρι SpA και της αγωνιστικής ομάδας Φόρμουλα 1 "Scuderia Ferrari". Το Μαρανέλλο ήταν επίσης έδρα της εταιρείας αμαξωμάτων Carrozzeria Scaglietti, που τώρα ανήκει στην Φερράρι.


Κατηγορία:Πόλεις της Εμίλια-Ρομάνια
Ντέρεκ Λώρενς

Ο Ντέρεκ Λώρενς (αγγλικά: "Derek Lawrence") είναι βρετανός μουσικός παραγωγός, γνωστότερος για τη συνεργασία του με τους Deep Purple για τα τρία πρώτα τους άλμπουμ, τους Wishbone Ash και τους Jethro Tull.

Αρχικά, ο Λώρενς δούλεψε με τους Outlaws του Τζο Μηκ και τον Ρόναν ο'Ράχιλι από το 1963 μέχρι και το 1965. Στη συνέχεια, δούλεψε σαν παραγωγός συγκροτημάτων όπως οι Nocturnes, οι Pretty Things και οι Zephyrs. Στα τέλη του 1967, έκανε την μουσική παραγωγή για το πρώτο σινγκλ των Jethro Tull, με τίτλο ""Sunshine Day". Το καλοκαίρι του 1968 γνώρισε την πρώτη του επιτυχία, κάνοντας παραγωγή στο σινγκλ των Deep Purple, "Hush" το οποίο έφτασε στο # 4 των αμερικανικών τσαρτ. Επίσης, έκανε παραγωγή στα άλμπουμ "Shades of Deep Purple", "The Book of Taliesyn" και "Deep Purple".

Στις αρχές της δεκαετίας του '70, ηχογράφησε τα άλμπουμ "Wishbone Ash", "Pilgrimage", "Argus" και "Live Dates" του ροκ συγκροτήματος Wishbone Ash. Επίσης, έκανε την παραγωγή για τον δίσκο Green Bullfrog, στον οποίο συμμετείχαν αρκετοί μουσικοί, μεταξύ αυτών ο Τόνι Άστον, ο Ρίτσι Μπλάκμορ, ο Ίαν Πέις, ο Τζιμ Σάλιβαν, κ.α. Στη συνέχεια, έκανε παραγωγή για άλμπουμ της εταιρείας "Retreat"" και όταν η εταιρεία διαλύθηκε, το 1976, ο Λώρενς μετακόμισε στην Αμερική όπου εργάστηκε σε άλμπουμ των χέβι μέταλ συγκροτημάτων Angel και Fist. Επέστρεψε στη Μεγάλη Βρετανία το 1979, όντας λιγότερο ενεργός κατά την δεκαετία του '80 συνεργαζόμενος με καλλιτέχνες όπως η Καρλ Γουάιν και ο Τόνι Γουίλσον.
Ταϊρί

Το Ταϊρί, (αγγλικά: "Tiree") είναι νησί του Ηνωμένου Βασιλείου και συγκεκριμένα το δέκατο μεγαλύτερο νησί του νησιωτικού συμπλέγματος των Εβρίδων. Έχει έκταση 78,34 τ.χλμ. και 653 κατοίκους (2011). Κύριος οικισμός του νησιού είναι το Scarinish και ανήκει διοικητικά στην περιφέρεια του Άργκαϊλ και Μπιουτ.

right|thumb|300px|Το Balephuil Bay, στη δυτική ακτή του Ταϊρί.
Grypania

Το γένος Grypania είναι σωληνόσχημο απολίθωμα από τον Προτεροζωικό αιώνα. Ο οργανισμός αυτός θα μπορούσε να είναι γιγάντιο βακτήριο ή αποικία βακτηρίων, όμως εξαιτίας του μεγέθους του (πάνω από ένα εκατοστό) και της συνεπούς μορφής του, είναι πιο πιθανό να ανήκει στα ευκαρυωτικά φύκη. Τα παλαιότερα πιθανά απολιθώματα "Grypania" χρονολογούνται στα 2.1 δισεκατομμύρια χρόνια πριν, και τα νεότερα εκτείνονται έως και την Μεσοπροτεροζωική εποχή. Τα "Grypania" αναπαράγονταν αγενώς.
Κολλ

Το Κολλ, (αγγλικά: "Coll") είναι νησί του Ηνωμένου Βασιλείου και συγκεκριμένα το ένδεκατο μεγαλύτερο νησί του νησιωτικού συμπλέγματος των Εβρίδων. Έχει έκταση 76,85 τ.χλμ. και 195 κατοίκους (2011). Κύριος οικισμός του νησιού είναι το Arinagour και ανήκει διοικητικά στην περιφέρεια του Άργκαϊλ και Μπιουτ.

right|thumb|300px|Το Traigh Feall (Feall Beach) στο Κολλ.
Ερίκ Ορσενά

Ερίκ Ορσενά (γαλλ. Érik Orsenna) είναι το λογοτεχνικό ψευδώνυμο του Ερίκ Αρνού (Érik Arnoult) (γενν. 22 Μαρτίου 1947 στο Παρίσι), Γάλλου πολιτικού και νοβελίστα. Ο Ορσενά σπούδασε φιλοσοφία και πολιτική επιστήμη στο Ινστιτούτο Πολιτικών Σπουδών του Παρισιού (Institut d'Études Politiques de Paris, "Sciences Po") και στη συνέχεια ειδικεύτηκε στα οικονομικά στη Σχολή Οικονομικών του Λονδίνου. Υπήρξε στενός συνεργάτης του Φρανσουά Μιτεράν και είχε διάφορες κυβερνητικές θέσεις στις δεκαετίες του 1980 και του 1990. Είναι μέλος του Κρατικού Συμβουλίου της Γαλλίας (Conseil d'État) από το 1985. Έγινε δεκτός στη Γαλλική Ακαδημία στις 29 Μαΐου του 1998.

Για το έργο του "Αποικίες" ("L'Exposition coloniale") έλαβε το Βραβείο Γκονκούρ το 1988 και για το "Ταξίδι στις χώρες του βαμβακιού" ("Voyage au pays du coton") έλαβε το δεύτερο βραβείο Lettre Ulysses Award το 2006.
Mercedes-Benz R231

Το Mercedes-Benz R231, γνωστό και ως Mercedes-Benz SL-Class R231, είναι ένα πολυτελές σπορ κουπέ-κάμπριο αυτοκίνητο με στάνταρ αναδιπλούμενη οροφή, που παράγεται από τη γερμανική αυτοκινητοβιομηχανία Mercedes-Benz από τον Μάρτιο του 2012. Παρουσιάστηκε στο Σαλόνι Αυτοκινήτου στο Ντιτρόιτ, ΗΠΑ, τον Ιανουάριο του 2012 και παρουσιάστηκε για πρώτη φορά στην Ευρώπη στις 31 Μαρτίου 2012, ενώ εντός του έτους ακολούθησαν και οι άλλες διεθνείς αγορές. Αντικατέστησε την SL-Class R230 και, όπως συνέβη και με τον προκάτοχό του, το R231 διατίθεται σε πληθώρα εκδόσεων και κινητήρων, όλοι βενζίνης, οι οποίοι στο R231 έχουν ισχύ από 306 έως 630 ίππους.

Τον Νοέμβριο του 2015, στο Σαλόνι Αυτοκινήτου του Λος Άντζελες, παρουσιάστηκε μια ελαφρά ανανέωση του μοντέλου, που τελικώς κυκλοφόρησε διεθνώς μέσα στο 2016, για τη σεζόν (model year) του 2017.


Κατηγορία:Μοντέλα της Mercedes-Benz
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Δημήτριος Δράμαλης

Ο Δημήτριος Δράμαλης ήταν οπλαρχηγός της Ελληνικής Επανάστασης του 1821 από την περιοχή της Δράμας.
Ωγκύστ Περρέ

Ο Ωγκύστ Περρέ (γαλλικά: "Auguste Perret", 12 Φεβρουαρίου 1874- 25 Φεβρουαρίου 1954) ήταν Γάλλος αρχιτέκτονας, που έμεινε γνωστός για τη συνεισφορά του στην καινοτόμα κατασκευή κτιρίων από οπλισμένο σκυρόδεμα.

Ο Περρέ θεωρείται ένας από τους σημαντικότερους αρχιτέκτονες του Μοντερνισμού στη Γαλλία, καθώς ήταν από τους πρώτους που τόλμησε να εγκαταλείψει τα μεταλλικά πλαίσια, τα οποία αποτελούσαν την επιτομή της νεωτερικότητας στην εποχή του. Το όνομά του συνδέθηκε με το σκυρόδεμα -που είχε ήδη αρχίσει να χρησιμοποιείται πειραματικά στις κατασκευές- , καθώς προσπάθησε να συνδυάσει τη νέα αυτή τεχνολογία με την καλαισθησία της αρχιτεκτονικής. Αντιλαμβανόταν το υλικό αυτό ως ένα μέσο σύνδεσης των παραδόσεων του παρελθόντος και των μεταβολών του παρόντος, και το χρησιμοποίησε σαν να επρόκειτο για τις πέτρες μιας κατασκευής. Ο εμφανής δομικός σκελετός από οπλισμένο σκυρόδεμα αποτέλεσε χαρακτηριστικό στοιχείο των έργων του.

Πιστός στις αρχές του Ρασιοναλισμού, ο Περρέ κατέκρινε την «επίσημη» αρχιτεκτονική, η οποία διαχώριζε το σχεδιασμό από την υλοποίηση του κτηρίου. Αντιμετώπιζε την αρχιτεκτονική ως τέχνη που υπηρετεί την μηχανική, ενώ προσέγγιζε και την κοινωνική της διάσταση.
Κωνσταντίνος Κυριακίδης

Ο Κωνσταντίνος Κυριακίδης ήταν αρχιτέκτονας που γεννήθηκε στη Χαλκηδόνα της Κωνσταντινούπολης το 1881 και ήταν μέλος εύπορης οικογένειας της εκεί ομογένειας. Ολοκληρώνει τις εγκύκλιες σπουδές του στο Ζωγράφειο Γυμνάσιο και συνέχισε στο Γαλλικό Λύκειο Faure της Κωνσταντινούπολης. Ακολούθως, εγγράφεται στην Αυτοκρατορική Σχολή Καλών τεχνών της ίδιας πόλης όπου και σπουδάζει αρχιτεκτονική από το 1896-1901. Μετά το τέλος των σπουδών του ο Κυριακίδης θα μεταβεί στο Παρίσι, όπου θα πραγματοποιήσει μεταπτυχιακές σπουδές στην "ecole speciale d'architecture" για ένα έτος. Σύμφωνα με πληροφορίες από τον γιό του Τάκη, ήταν ευρυμαθής καθώς μιλούσε τέσσερις γλώσσες, ζωγράφιζε θαυμάσια, κυρίως ακουαρέλες και ήταν άριστος σχεδιαστής, χρησιμοποιώντας με την ίδια σχεδόν δεξιοτεχνία και τα δύο χέρια. Θα διαμείνει έως το 1925 στην Κωνσταντινούπολη, όπου θα αναπτύξει σημαντική δραστηριότητα την περίοδο 1901-1925 ως ελεύθερος επαγγελματίας. Στη συνέχεια, οι πολιτικές εξελίξεις τον καθιστούν πρόσφυγα στην Αθήνα το 1926 σε ηλικία 45 ετών. Από το 1926 μέχρι την κήρυξη του Β' Παγκόσμιου πολέμου θα εργαστεί στην Αθήνα ως ελεύθερος επαγγελματίας και γίνεται μέλος του Τεχνικού Επιμελητηρίου της Ελλάδος με αριθμό μητρώου 615 5. Στη διάρκεια της γερμανικής κατοχής, ο Κυριακίδης θα παραμείνει επί μακρόν στα κρατητήρια της Γκεστάπο. Οι κακουχίες που υπέστη στη διάρκεια της κράτησής του συνέβαλαν στην επίσπευση του θανάτου του, που επήλθε το 1942.
Ανδρέας Μουσκάλλης

Ο Ανδρέας Μουσκάλλης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 2006-2011. Παλαιότερα ήταν ποδοσφαιριστής και προπονητής ποδοσφαίρου, έχοντας αναλάβει πολλές μεγάλες ομάδες της Κύπρου.
Ντόνα Λεόν

Η Ντόνα Λεόν ("Donna Leon") είναι Αμερικανίδα συγγραφέας αστυνομικών μυθιστορημάτων. Είναι γνωστή για τη σειρά τέτοιων μυθιστορημάτων με ήρωα τον επιθεωρητή Γκουίντο Μπρουνέττι, η υπόθεση των οποίων διαδραματίζεται στη Βενετία.
Ferrari F12berlinetta

Η Ferrari F12berlinetta (αναφέρεται επίσης, ανεπίσημα, και ως Berlinetta F12 ή σκέτο F12 ή ακόμα και F12B) είναι ένα διθέσιο σπορ αυτοκίνητο, τύπου grand tourer, που παρήχθη από την ιταλική κατασκευάστρια σπορ αυτοκινήτων Ferrari, μεταξύ του 2012 και του 2017. Επίσημα, η F12berlinetta παρουσιάστηκε στο κοινό στις 29 Φεβρουαρίου 2012 στο Σαλόνι Αυτοκινήτου της Γενεύης και αντικατέστησε την σειρά Ferrari 599. Αντικαταστάθηκε από την Ferrari 812 Superfast, η οποία μπήκε στην παραγωγή τον Απρίλιο του 2017.
Ο Ταξιτζής

Ο Ταξιτζής (πρωτότυπος τίτλος: Taxi Driver) είναι ψυχολογικό νεο-νουάρ θρίλερ παραγωγής 1976, σε σκηνοθεσία Μάρτιν Σκορσέζε και σε σενάριο Πολ Σρέιντερ. Πρωταγωνιστής της ταινίας είναι ο Ρόμπερτ Ντε Νίρο στο ρόλο του Τράβις Μπικλ, ενός απόστρατου που υπηρέτησε στον Πόλεμο του Βιετνάμ, ο οποίος πάσχει από κατάθλιψη και για να καταπολεμήσει τις αϋπνίες του εργάζεται τα βράδια ως ταξιτζής. Στην ταινία, επίσης, εμφανίζονται και οι Τζόντι Φόστερ, Χάρβεϊ Καϊτέλ και Σίμπιλ Σέπερντ. Η ταινία προτάθηκε για τέσσερα βραβεία Όσκαρ, μεταξύ των οποίων του Όσκαρ Καλύτερης Ταινίας, ενώ βραβεύτηκε με το Χρυσό Φοίνικα στο Φεστιβάλ των Καννών. Το 1998 έλαβε την 52η θέση στη λίστα με τις 100 καλύτερες ταινίες όλων των εποχών που θεσπίστηκε από το Αμερικανικό Ινστιτούτο Κινηματογράφου, ενώ το 1994 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Σίντνεϊ Πόλακ

Ο Σίντνεϊ Πόλακ (αγγλ. Sydney Pollak), (1 Ιουλίου 1934 - 26 Μαΐου 2008) ήταν Αμερικανός σκηνοθέτης, ηθοποιός και παραγωγός ταινιών βραβευμένος με Όσκαρ Σκηνοθεσίας για την ταινία του 1985 "Πέρα από την Αφρική (Out of Africa)". Είναι επίσης γνωστός για τη σκηνοθεσία των ταινιών: "Αγάπη για τον Έρωτα (This Property is Condemned, 1966)", "Σκοτώνουν τ' άλογα όταν γεράσουν (They Shoot Horses Don't They?, 1969)", "Ιερεμίας Τζόνσον (Jeremiah Johnson, 1972)", "Τα καλύτερά μας χρόνια (The Way We Were, 1973)", "Οι Τρεις Μέρες του Κόνδορα (Three Days of the Condor, 1973)", "Χωρίς Δόλο (Absence of Malice, 1981)", "Τούτσι (Tootsie, 1982)" και "Η Φίρμα (The Firm, 1993)". Ο Πόλακ συνεργάστηκε με πολλά μεγάλα ονόματα του κινηματογραφικού στερεώματος κι είχε την ικανότητα να αποσπά άρτιες ερμηνείες από τους ηθοποιούς. Ίδρυσε, μαζί με τον Ρόμπερτ Ρέντφορντ, το Ινστιτούτο Sundance και επίσης, μαζί με τον Μάρτιν Σκορσέζε το Film Foundation, έναν μη κερδοσκοπικό οργανισμό, αφιερωμένο στην αναπαλαίωση ταινιών και στην αποτροπή της καταστροφής των πρωτότυπων φιλμ. Ξεκίνησε από τον χώρο της τηλεόρασης κατά τις αρχές της δεκαετίας του '60 και μεταπήδησε στον χώρο του κινηματογράφου κάνοντας το ντεμπούτο του το 1965, με την ταινία "Παρακαλώ, Συγχώρεσέ με (The Slender Thread)", στην οποία σκηνοθέτησε την Αν Μπάνκροφτ και τον Σίντνεϊ Πουατιέ., τελευταία του ταινία ήταν "Η Διερμηνέας (The Interpreter, 2005)" με τη Νικόλ Κίντμαν και τον

Σον Πεν.
Τα Μυθικά Πλάσματα του Νότου

Τα Μυθικά Πλάσματα του Νότου (αγγλικά: "Beasts of the Southern Wild") είναι αμερικανική δραματική ταινία φαντασίας παραγωγής 2012. Τη σκηνοθεσία ανέλαβε ο Μπεν Ζέιτλιν και το σενάριο έγραψε ο ίδιος μαζί με τη Λούσι Άλιμπαρ και είναι βασισμένο στο μονόπρακτο "Juicy and Delicious" της Άλιμπαρ. Αντιμέτωπη τόσο με τη χειροτέρευση της υγείας του πατέρα της όσο και με το λιώσιμο των πάγων που πλημμυρίζουν το ποτάμι της κοινότητά της και απελευθερώνουν αρχαίους βούβαλους, η εξάχρονη Χασπάπι πρέπει να μάθει τους τρόπους του θάρρους και της αγάπης. Πρωταγωνιστούν οι Κουβενζανέ Γουόλις και Ντουάιτ Χένρι.

Η πρεμιέρα της ταινίας πραγματοποιήθηκε στο Φεστιβάλ Κινηματογράφου Σάντανς στις 20 Ιανουαρίου 2012, όπου και βραβεύτηκε με το Μεγάλο Βραβείο Επιτροπής και με το Βραβείο Φωτογραφίας. Το Μάιο του 2012 προβλήθηκε στο διαγωνιστικό τμήμα του Φεστιβάλ Καννών κερδίζοντας τέσσερα βραβεία και στις 27 Ιουνίου κυκλοφόρησε στους κινηματογράφους της Νέας Υόρκης και του Λος Άντζελες και αργότερα έλαβε ευρύτερη διανομή. Απέσπασε διθυραμβικά σχόλια από τους κριτικούς και έλαβε τέσσερις υποψηφιότητες για Όσκαρ στις κατηγορίες Καλύτερης Ταινίας, Σκηνοθεσίας, Διασκευασμένου Σεναρίου και Α' Γυναικείου Ρόλου για την ερμηνεία της Κουβενζανέ Γουόλις. Η Γουόλις στην ηλικία των 9 ετών αποτελεί τη νεαρότερη ηθοποιό στην ιστορία των βραβείων που λαμβάνει υποψηφιότητα στη συγκεκριμένη κατηγορία.
Κουβενζανέ Γουόλις

Η Κουβενζανέ Γουόλις (αγγλικά: "Quvenzhané Wallis", γενν. 28 Αυγούστου 2003) είναι Αμερικανίδα ηθοποιός. Είναι γνωστή για τον πρωταγωνιστικό της ρόλο ως Χασπάπι στην πολυβραβευμένη ταινία φαντασίας "Τα Μυθικά Πλάσματα του Νότου" (Beasts of the Southern Wild, 2012). Για την ερμηνεία της έλαβε υποψηφιότητα για Όσκαρ Α΄ Γυναικείου Ρόλου και έγινε η νεότερη ηθοποιός που το κατορθώνει αυτό στη συγκεκριμένη κατηγορία.
Κωνσταντίνος Γιωρκάτζης

Ο Κωνσταντίνος Γιωρκάτζης είναι Κύπριος επιχειρηματίας και πολιτικός. Την 18η Δεκεμβρίου του 2011 εξελέγη δήμαρχος Λευκωσίας, συγκεντρώνοντας το 57, 11% των ψήφων.
Εμανουέλ Ριβά

Η Εμανουέλ Ριβά (γαλλικά: "Emmanuelle Riva", 24 Φεβρουαρίου 1927 - 27 Ιανουαρίου 2017) ήταν Γαλλίδα ηθοποιός. Έγινε γνωστή κυρίως από τους ρόλους της στις ταινίες "Χιροσίμα, Αγάπη μου" (Hiroshima mon amour, 1959), "Ο Εφημέριος" (Léon Morin, Prêtre, 1961), "Τρία Χρώματα: Η Μπλε Ταινία" (Trois Couleurs: Bleu, 1993) και "Venus Beaute: Ινστιτούτο Ομορφιάς" (Vénus Βeauté (institut), 1999). Το 2012 πρωταγωνίστησε στη δραματική ταινία "Αγάπη" (Amour). Για την ερμηνεία της έλαβε υποψηφιότητα για Όσκαρ Α' Γυναικείου Ρόλου. Στην ηλικία των 85 ετών έγινε η γηραιότερη ηθοποιός που λαμβάνει υποψηφιότητα για το συγκεκριμένο βραβείο.
Μίχαελ Χάνεκε

Ο Μίχαελ Χάνεκε (γερμ. Michael Haneke), γεννημένος στις 23 Μαρτίου 1942 είναι Αυστριακός σκηνοθέτης και σεναριογράφος γνωστός για το θλιβερό ύφος και την αμφιλεγόμενη θεματολογία των ταινιών του, που πραγματεύονται συχνά τα προβλήματα των μοντέρνων κοινωνιών. Ο σκηνοθέτης έχει εργαστεί στην τηλεόραση τον κινηματογράφο και το θέατρο. Είναι επίσης γνωστός για το γεγονός ότι οι ταινίες του που θίγουν καίρια κοινωνικά ζητήματα δημιουργούν ερωτήματα στο θεατή. Εκτός από την ενασχόλησή του στον κινηματογράφο διδάσκει σκηνοθεσία στην Ακαδημία Κινηματογράφου της Βιέννης. 

Έχει βραβευτεί δυο φορές με Χρυσό Φοίνικα στο Φεστιβάλ των Καννών για τις ταινίες "Η Λευκή Κορδέλα (Das weiße Band, Eine deutsche Kindergeschichte)" το 2009 και "Αγάπη" το 2012. "Η Λευκή Κορδέλα" τιμήθηκε επίσης με Χρυσή Σφαίρα καλύτερης ξενόγλωσσης ταινίας κι έλαβε δυο υποψηφιότητες για βραβείο Όσκαρ, ενώ η ταινία "Αγάπη" έλαβε 5 υποψηφιότητες για Όσκαρ μεταξύ των οποίων και για Όσκαρ Καλύτερης Ταινίας, Σκηνοθεσίας και Α' Γυναικείου Ρόλου για την Εμμανουέλ Ριβά.
Ρωμαϊκή γέφυρα Πάτρας

Η Ρωμαϊκή γέφυρα Πάτρας είναι μνημείο ρωμαϊκών χρόνων στην Πάτρα. Αποτελείται από συγκρότημα δύο γεφυρών, μία μονότοξη και μία νεότερη δίτοξη που θεωρείται η καλύτερα σωζόμενη δίτοξη γέφυρα στην Ελλάδα. Ο χώρος που βρίσκεται η γέφυρα είναι οργανωμένος αρχαιολογικός χώρος, επισκέψιμος κατόπιν συνεννόησης με την ΕΦΑ Αχαΐας και βρίσκεται στην είσοδο της πόλης από Αθήνα στην διασταύρωση των οδών "Αρέθα" και "Νέα Ε.Ο. Πατρών-Αθηνών" νυν "Παπαδιαμάντη", λίγα μέτρα πριν το αρχαιολογικό μουσείο της πόλης.

Η γέφυρα ανακαλύφθηκε τυχαία στις αρχές της δεκαετίας του 80' κατά τις εργασίες ανοίγματος θεμελίων για την κατασκευή οικοδομής. Στο σημείο στην αρχαιότητα περνούσε ποταμός όπου αρχικά πιστευόταν ότι ήταν ο Μείλιχος, νεότερες έρευνες δείχνουν ότι πιθανότερα ήταν ο Καλλίναος όπου σήμερα η κοίτη του περνά 100 μέτρα νοτιότερα. Οι δυο γέφυρες αποτελούσαν τμήμα της "via publica" του δημοσίου δρόμου που ένωνε την Πάτρα με το Αίγιο.

Σύμφωνα με επιγραφή που βρέθηκε στην δίτοξη γέφυρα, το σημείο γεφύρωσε με την μονότοξη γέφυρα τον 1ο αιώνα μ.Χ. με δαπάνη του ο Αρτέμιος από τη Μεσσάτιδα για την ευκολότερη πρόσβαση των συμπατριωτών του με την Πάτρα. Η γέφυρα αυτή κατασκευάστηκε με οπώλιθο ενώ αργότερα με την κατασκευή της νέας δίτοξης μίκρυναν το άνοιγμα της πιθανότατα για αρδευτικούς λόγους. 

Τον 2ο-3ο αιώνα μ.Χ. κατασκευάστηκε η νέα δίτοξη γέφυρα κι εγκιβωτίστηκε ο ποταμός. Η γέφυρα κτίστηκε μέχρι τις καμάρες με πέτρα και έπειτα με οπώλιθους. Το δάπεδό της είναι στρωμένο με πλάκες, που έχουν αυλακωθεί από τη διάβαση αρμάτων ή κάρων. Για το στηθαίο εγκιβωτισμού χρησιμοποιήθηκαν και αρχιτεκτονικά μέλη από γκρεμισμένα κτίρια της εποχής. 

Άγνωστο πότε, μετά από πλημμύρα άλλαξε η κοίτη του ποταμού και η παλιά κοίτη με τις γέφυρες μπαζώθηκαν με τα φερτά υλικά της πλημμύρας. Παρ' όλα αυτά, η χρήση του δαπέδου των γεφυρών ως δρόμου συνεχίστηκε για πολλά χρόνια ακόμα.
Λίντο

Το Λίντο της Βενετίας ("Lido di Venezia") είναι ένα μακρόστενο νησί μήκους περίπου 11 χλμ. που ορίζει το όριο της Λιμνοθάλασσας της Βενετίας προς την ανοικτή θάλασσα. Το νησί κατοικείται από περίπου 20 χιλιάδες κατοίκους. Το Διεθνές Φεστιβάλ Κινηματογράφου Βενετίας λαβαίνει χώρα στο Λίντο κάθε Σεπτέμβριο.
Ερνστ Μάυ

Ο Ερνστ Μάυ ("Ernst May", 27 Ιουλίου 1886 - 11 Σεπτεμβρίου 1970) ήταν Γερμανός αρχιτέκτονας και πολεοδόμος. Επί δημάρχου Λούντβιχ Λάντμαν (Ludwig Landmann) σχεδίασε την πρωτοποριακή επέκταση της Φραγκφούρτης, η οποία βοήθησε το κίνημα της μοντέρνας λειτουργικής αρχιτεκτονικής κατά την εποχή της Δημοκρατίας της Βαϊμάρης στην Γερμανία.
Γκιγιόμ Οαρό

Ο Γκιγιόμ Οαρό, γεννημένος στις 5 Μαρτίου 1984 στο Σαιν-Λουί της Ρεϋνιόν, είναι διεθνής Γάλλος ποδοσφαιριστής, ο οποίος αγωνίζεται στην θέση του επιθετικού.

Σχετικά καλός στο τελείωμα των φάσεων, ο Γκιγιόμ Οαρό είναι πολύ καλός στο εναέριο παιχνίδι, λόγω του μεγάλου του ύψους. Παίκτης της Παρί ΣΖ από το 2008, υπέγραψε τον Ιανουάριο του 2013 στην Τάλιεν Άερπιν ΦΚ, από την Κίνα, προτού επαναπατριστεί, στη διάρκεια της χειμερινής μεταγραφικής περιόδου του 2014, για λογαριασμό της Ζιροντέν Μπορντό.
Τζάκι Γουίβερ

Η Τζάκι Γουίβερ (αγγλικά: "Jacki Weaver"), γεννημένη στις 25 Μαΐου 1947, είναι Αυστραλή ηθοποιός του κινηματογράφου, του θεάτρου και της τηλεόρασης. Είναι περισσότερο γνωστή για τις ερμηνείες της στις ταινίες "Το Χρίσμα" (Animal Kingdom, 2010) και "Οδηγός Αισιοδοξίας" (Silver Linings Playbook, 2012) για τις οποίες έλαβε υποψηφιότητα για Όσκαρ Β' Γυναικείου Ρόλου.
Φρανκ Ζυριετί

Ο Φρανκ Ζυριετί (γεννημένος στις 30 Μαρτίου 1975 στην Βαλάνς) είναι παλαίμαχος Γάλλος ποδοσφαιριστής, ο οποίος πέρασε το μεγαλύτερο μέρος της καριέρας του αγωνιζόμενος στην Μπορντό ως αμυντικός.
Μεροληπτική αναφορά

Μεροληπτική αναφορά, ή μεροληπτική έκθεση χαρακτηρίζεται οποιαδήποτε αναφορά βασιζόμενη σε μεροληπτική παρατήρηση. Ο χαρακτηρισμός αυτός δίδεται κατόπιν ανάλυσης των παρεχομένων σ΄ αυτήν δεδομένων, εξετάζοντας τη μέθοδο που ακολουθήθηκε, τη δειγματοληψία κ.λπ. σε συνάρτηση του επιδιωκόμενου σκοπού και της προσωπικότητας του παρατηρητή - ερευνητή που την εξέδωσε.

Γενικά οι μεροληπτικές αναφορές - εκθέσεις όταν γίνονται εσκεμμένα συγκαλύπτουν ανεπιθύμητα δεδομένα - αποτελέσματα, αναδεικνύοντας μόνο τα επιθυμητά. Μπορεί όμως να είναι και μη-εσκεμμένες λόγω κάποιων σφαλμάτων, ή δυσκολιών που μπορεί να προέκυψαν κατά τις διερευνητικές εργασίες, που θα πρέπει όμως ν΄ αναφέρονται και να επισημαίνονται ιδιαίτερα. Η μεροληπτικότητα των αναφορών αυτών μπορεί ν΄ αφορά ερωτηματολόγιο, σύγκρουση με προηγούμενη αναφορά, άλλου παρατηρητή εκδότη, κ.ά. που απαντάται σε ευρύ φάσμα ερευνών επιστημονικών, ακαδημαϊκών, κοινωνιολογικών, ιστορικών κ.λπ.

Ειδικότερες περιπτώσεις μεροληπτικής αναφοράς είναι οι παρατηρούμενες σε αναχρονισμούς έκδοσης, κυρίως σε παρατεταμένες επί τούτου έρευνες, ή και αντίθετα σε επισπεύσεις ερευνών, (κυρίως διωκτικών αρχών), σε μεροληπτικές δημοσιεύσεις, λεγόμενες και κατευθυνόμενες ή αποσπασματικές δημοσιεύσεις, σε λανθασμένες ή περιφερειακές αρχειοθετήσεις, ή ανακοινώσεις σε παρεμφερείς φορείς, (προκειμένου να τύχουν άμεσης εγκυρότητας), σε παραπομπές ή όχι ευρημάτων, καθώς και άλλες μορφές επιλεκτικότητας με ρατσιστική προέκταση (εντοπιότητας, θρησκείας, υπηκοότητας, γλώσσας, επαγγέλματος, κοινωνικής κατάστασης κ.λπ.), που αφορούν κοινωνικές συμπεριφορές.

Από τη πρώτη στιγμή που εκφράζονται υπόνοιες ότι μια αναφορά μπορεί να είναι μεροληπτική θα πρέπει άμεσα να επανεξετάζεται σε βάθος και να ερευνάται η αξιοπιστία της. Όταν δε η μεροληπτικότητα είναι ιδιαίτερα εμφανής θα πρέπει άμεσα να καταγγέλλεται ως αναξιόπιστη και μη έγκυρη.
Πωλ Ρούντολφ

Ο Πωλ Ρούντολφ (αγγλ. Paul Rudolph) γεννήθηκε το 1918 στις Ηνωμένες Πολιτείες Αμερικής. Ανήκει στους αρχιτέκτονες του μοντέρνου κινήματος. Σπούδασε για 5 χρόνια, από το 1935-1940, στο πολυτεχνείο της Αλαμπάμα. Στη συνέχεια πήγε στο Harvard Graduate School of Design. Εκεί κατανόησε τη φύση των υλικών και ιδιαίτερα του οπλισμένου σκυροδέματος, το οποίο τον γοήτευσε για τις δυνατότητές του και το χρησιμοποίησε αργότερα εκτεταμένα στις κατασκευές του. Πέθανε το 1997.
Αξιόλογα έργα του είναι:

• Κατοικία Wilson, Sarasota, 1953-1954

Πρόκειται για κτήριο που κατασκευάστηκε εξ’ ολοκλήρου από προκατασκευασμένα πάνελ.
• Sarasota school, 1958-1959

χαρακτηρίζεται από αρμονία με το περιβάλλον, καθαρή κάτοψη, μεγάλα ανοίγματα, μεγάλους προβόλους και επίπεδες στέγες.
• Yale Art and Architecture Building, New Haven, 1964

Θεωρείται ως το αριστούργημά του. Πρόκειται για μια κατασκευή από χυτό σκυρόδεμα με 37 διαφορετικά επίπεδα και 9 ορόφους.
• Christian Science student center του πανεπιστημίου του Illinois, 1967
• Beneficent House, 1969
• UMass Dartmouth library, 1970
• Lippo Centre, Hong Kong, 1988

αποτελείται από δύο ουρανοξύστες. Ο πρώτος έχει ύψος 172 και 44 ορόφους και ο δεύτερος 186 και 48 ορόφους. Εναλλακτική ονομασία του είναι «The Koala Tree» γιατί μοιάζει με κοάλα που σκαρφαλώνει δέντρο.
2. Paul Rudolph/introduction and notes by Rupert Spade with photographs by Yukio Futagawa
Ferrari 612 Scaglietti

Η Ferrari 612 Scaglietti ήταν ένα σπορ αυτοκίνητο, τύπου grand tourer και με σαλόνι διάταξης 2+2, που παρήχθη από την ιταλική κατασκευάστρια σπορ αυτοκινήτων Ferrari, μεταξύ του 2004 και του 2011, σε 3.025 αντίτυπα. Πρόκειται για ένα μεγάλο 2-πορτο κουπέ, με συνολικό μήκος κοντά στα 5 μέτρα, που σχεδιάστηκε για να αντικαταστήσει την κάπως μικρότερη Ferrari 456 M και παρουσιάστηκε στο Σαλόνι Αυτοκινήτου της Γενεύης τον Μάρτιο του 2004. Αν και τυπικώς αναφέρεται ως αυτοκίνητο με σαλόνι 2+2, το μεγαλύτερο μέγεθός του, πρακτικώς το καθιστά ένα πραγματικό τετραθέσιο αυτοκίνητο, με αρκετό χώρο στα πίσω καθίσματα ακόμα και για ενήλικες. Τον Μάρτιο του 2011 αντικαταστάθηκε από την Ferrari FF.
Μάρτιν Μπερτς

Ο Μάρτιν Μπερτς (αγγλ. "Martin Birch", 27 Αυγούστου 1948 - 9 Αυγούστου 2020) ήταν Βρετανός μουσικός παραγωγός, γνωστότερος για τη συνεργασία του με το συγκρότημα των Deep Purple από το 1970 ως το 1977, με τους Rainbow, τους Black Sabbath και τους Iron Maiden. Αποσύρθηκε, μετά την παραγωγή που έκανε στο δίσκο "Fear of the Dark" των Iron Maiden, το 1992, σε ηλικία 44 ετών.

Θεωρείται ένας από τους καλύτερους παραγωγούς της ροκ και χαρντ ροκ μουσικής. Εμφανίζεται στο βίντεο κλιπ για το τραγούδι "Holy Smoke" των Iron Maiden, ενώ έχει παίξει ακουστική κιθάρα στο δίσκο "Mystery to Me" των Fleetwood Mac. Επίσης, οι Deep Purple του έχουν αφιερώσει το τραγούδι "Hard Lovin' Man" από το δίσκο "Deep Purple in Rock".

Ο παραγωγός πέθανε σε ηλικία 71 ετών, τον Αύγουστο του 2020.
Ενχεντουάννα

<br>

Η Ενχεντουάννα ήταν η πρώτη γνωστή ποιήτρια της εποχής 2285-2250 π.Χ. «Εν» σημαίνει «Αρχιέρεια», «Χεντού» σημαίνει κόσμημα συνεπώς το όνομά της ερμηνεύεται ως: «Η Αρχιέρεια που είναι το κόσμημα της θεάς Αν».
Ηταν μια πριγκίπισσα της Ακκαδίας και Αρχιέρεια της θεάς του φεγγαριού Νάννα, ένα λειτούργημα με πολιτική σημασία, μια που εκεί συχνά ανέρχονταν οι βασιλοκόρες. Η Ενχεντουάννα ήταν η θεία του Ακκάδιου βασιλιά Ναράμ-σιν , και είναι μια από τις πρώτες γυναίκες της Ιστορίας που γνωρίζουμε με το όνομά της.

Οι ειδικοί την θεωρούν πιθανά σαν τον πρώτο συγγραφέα και ποιήτρια , ανεξαρτήτως φύλου, που έγινε γνωστή. Υπηρέτησε ως Αρχιέρεια, διορισμένη από τον πατέρα της, τον βασιλιά Σαργών της Ακκαδίας, την τρίτη χιλιετία προ Χριστού. Μητέρα της ήταν η βασίλισσα Τασχουτλούν.

Η Ενχεντουάννα μας άφησε ένα σώμα λογοτεχνικών έργων που περιλαμβάνουν κυρίως προσωπικούς ύμνους στη θεά Ινάννα καθώς και μια σειρά ύμνων που ονομάζονται «Υμνοι των Σουμεριακών Ναών». Αυτοί θεωρούνται σαν μια από τις πρώτες προσπάθειες θεολογικής συστηματοποίησης. Μερικοί της αποδίδουν και άλλα έργα.

Η Ενχεντουάνα διορίστηκε ως Αρχιέρεια από τον Σαργών σε μια προσπάθεια να ενισχύσει την εξουσία του στο Νότο, όπου ήταν η πόλη Ουρ. Κράτησε την θέση της και κατά την βασιλεία του αδελφού της Ριμούς, όπου όμως φαίνεται πως μπλέχτηκε σε κάποια πολιτική αναταραχή, καθαιρέθηκε και επανήλθε. Αυτά τα ανιστορεί στην σύνθεσή της «Η εξύμνηση της Ινάννα», δηλ την εξορία της από την Ουρ και την επιστροφή της. Αυτά συνδέονται και με την «Κατάρα του Ακκάδ» όπου ο Ναραμ-σιν -που ίσως αρχιεράτευσε και στις μέρες του- δέχεται κατάρες και εξορίζεται από τον Ενλίλ.
Μετά θάνατον, η Ενχεντουάννα συνέχισε να μνημονεύεται και πιθανά ανακηρύχθηκε ως ημίθεα.
Live at Montreux 2011

Live at Montreux 2011 είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 7 Νοεμβρίου του 2011, από την εταιρεία "Eagle Rock Entertainment". Η ηχογράφηση του δίσκου έγινε στο Μοντρέ της Ελβετίας, στις 16 Ιουλίου του ίδιου έτους και εμφανίζονται σε αυτήν, οι Deep Purple και η φιλαρμονική ορχήστρα της Φρανκφούρτης με διευθυντή τον Στήβεν Μπέντλεϊ-Κλάιν.

Η ηχογράφηση έγινε από την όγδοη σειρά μελών του συγκροτήματος και είναι το τέταρτο ζωντανό άλμπουμ του συγκροτήματος το οποίο έχει ηχογραφηθεί στην περιοχή του Μοντρέ, μετά το ""Live in Montreux 69", το "Live at Montreux 1996" και το "Live at Montreux 2006"".
Γιώργος Καλαφατάκης

Ο Γιώργος Καλαφατάκης, γεννημένος στις 9 Νοεμβρίου 1958, είναι Έλληνας προπονητής καλαθοσφαίρισης.
Αντρέ Πίτερς

Ο Αντρέ Πίτερς ("André Piters", 18 Ιανουαρίου 1931 - 23 Οκτωβρίου 2014) ήταν Βέλγος διεθνής ποδοσφαιριστής, ο οποίος αγωνιζόταν ως επιθετικός.
Αμερόνχεν

Το Αμερόνχεν (ολλανδικά: "Amerongen") είναι χωριό της κεντρικής Ολλανδίας (επαρχία Ουτρέχτης) στα σύνορα του "Utrecht Hill Ridge". Βρίσκεται σε απόσταση περίπου 7 χλμ. νοτιοδυτικά του Φένενταλ (10,5 χλμ. οδικώς).

Η περιοχή εκτείνεται από την υδάτινη περιοχή του Νέντεραϊν (Κάτω Ρήνος) ως το "Utrecht Hill Ridge" ("Utrechtse Heuvelrug"). Το υψηλότερο σημείο της δυτικής Ολλανδίας βρίσκεται 2 χλμ. ανατολικά του χωριού. Το Αμερόνχενσε Μπεργκ (όρος Αμερόνχεν) έχει ύψος 69 μέτρων πάνω από την θάλασσα.
Around the World Live

Το Around the World Live είναι συλλογή DVD του χαρντ ροκ συγκροτήματος Deep Purple, η οποία κυκλοφόρησε στις 19 Μαΐου του 2008 και περιλαμβάνει τέσσερα DVD, βιντεοσκοπημένα από το 1995 ως το 2002.

""Bombay Calling" είναι ο τίτλος του πρώτου DVD , το οποίο κυκλοφόρησε στις 3 Οκτωβρίου του 2000. Η βιντεοσκόπηση έγινε στην Βομβάη της Ινδίας, στις 8 Απριλίου του 1995, ενώ σαν μπόνους συμπεριλαμβάνονται τραγούδια από τις συναυλίες τους στη Σεούλ της Νότιας Κορέας, στις 18 και 19 Μαρτίου του 1995. Η κυκλοφορία αυτή περιλαμβάνει την έβδομη γραμμή μελών των Deep Purple, με τον Τζον Λορντ στα πλήκτρα.

Το δεύτερο DVD της συλλογής, είναι η κυκλοφορία "Total Abandon: Australia '99", η οποία εκδόθηκε τον Οκτώβριο του 1999, από την ίδια σειρά μελών του συγκροτήματος.

Το τρίτο DVD της συλλογής, προέρχεται από τη συναυλία του συγκροτήματος στο Μπέρμιγχαμ της Μεγάλης Βρετανίας με τίτλο "Live at the NEC" και αποτελεί αποχαιρετιστήριο συναυλία για τον Τζον Λορντ, ενώ το τελευταίο DVD του πακέτου, έχει την ονομασία "Access All Areas"" και είναι ντοκιμαντέρ για το συγκρότημα, βιντεοσκοπημένο κατά τη διάρκεια περιοδειών.
Hughes Turner Project

Οι Hughes Turner Project ήταν ένα ροκ μουσικό συγκρότημα, το οποίο δημιουργήθηκε το 2001 από τον μπασίστα και τραγουδιστή Γκλεν Χιούζ (Deep Purple, Black Sabbath, κ.α.) και από τον τραγουδιστή Τζο Λιν Τέρνερ (Fandango, Rainbow, Deep Purple, κ.α.).

Στις 6 Φεβρουαρίου 2002, κυκλοφόρησαν τον πρώτο τους δίσκο, με τίτλο "HTP", ο οποίος έχει ως χαρακτηριστικό ήχο το μελωδικό χαρντ ροκ. Στο δίσκο αυτό, συμμετείχαν γνωστοί μουσικοί όπως οι κιθαρίστες Τζον Σάικς (Thin Lizzy) και Πολ Γκίλμπερτ (Mr. Big). Για την προώθηση του δίσκου, ξεκίνησαν μία περιοδεία στην Ιαπωνία, παίζοντας εκτός από κομμάτια του δίσκου τους, τραγούδια από παλιότερες συνεργασίες τους, όπως των Deep Purple, Rainbow και Black Sabbath. Τον Μάιο του 2002, έπαιξαν σε κλαμπ το Τόκιο, συναυλίες οι οποίες ηχογραφήθηκαν για να κυκλοφορήσουν στις 21 Αυγούστου 2002, με τίτλο "Live in Tokyo". Η περιοδεία συνεχίστηκε στη Ρωσία και την υπόλοιπη Ευρώπη.

Την άνοιξη του 2003, ο Τέρνερ και ο Χιούζ ξεκίνησαν να δουλεύουν στο δεύτερο δίσκο τους, ο οποίος κυκλοφόρησε στις 29 Σεπτεμβρίου του 2003, με τον τίτλο "HTP 2". Στο δίσκο αυτό, συμμετείχαν μεταξύ άλλων, ο βιρτουόζος κιθαρίστας Στιβ Βάι και ο ντράμερ των Red Hot Chili Peppers, Τσαντ Σμιθ. Το "HTP 2" κινούνταν στα ίδια ηχητικά πλαίσια με το πρώτο τους άλμπουμ και γνώρισε μικρότερη επιτυχία σε σύγκριση με το΄"HTP" και το "Live in Tokyo". Στις αρχές του 2004, ξεκίνησαν την περιοδεία για την προώθηση του άλμπουμ, παρόμοια με αυτήν που είχαν κάνει για τον πρώτο δίσκο. Αρχικός προορισμός ήταν η Ιαπωνία και στη συνέχεια η Ευρώπη.

Μετά το πέρας της περιοδείας, τα δύο ιδρυτικά μέλη αποφάσισαν να σταματήσουν τις προσπάθειες τους ως Hughes Turner Project και να επικεντρωθούν στις προσωπικές τους καριέρες.
Ηρωδιανή Δυναστεία

Η Ηρωδιανή Δυναστεία κυριάρχησε στην Παλαιστίνη ύστερα από την κατάληψη της Ιερουσαλήμ από τον Ηρώδη τον Μεγάλο (37 π.Χ.) . Η νέα δυναστεία διαδέχθηκε την Ασμοναϊκή σε μια εποχή, όπου η περιοχή της Παλαιστίνης βρισκόταν ήδη υπό την πολιτική επιρροή της Ρώμης . Οι βασιλείς της κυβέρνησαν με την ανοχή και την υποστήριξη των ηγεμόνων της Ρώμης μέχρι το 92 ή το 100, οπότε απεβίωσε άτεκνος ο τελευταίος από αυτούς Ηρώδης Αγρίππας Β΄ . Ένας άλλος κλάδος εξελληνίστηκε και τα μέλη του έγιναν βασιλείς της Αρμενίας· αργότερα ο κλάδος εκρωμαΐστηκε.
Ferrari F430

Η Ferrari F430 ήταν ένα σπορ αυτοκίνητο υψηλών επιδόσεων, που παρήχθη από την ιταλική αυτοκινητοβιομηχανία Ferrari, μεταξύ του 2004 και του 2009. Έκανε ντεμπούτο τον Σεπτέμβριο του 2004 στο Σαλόνι Αυτοκινήτου του Παρισιού, ως ο επίσημος διάδοχος της Ferrari 360 Modena. Αντικαταστάθηκε από την Ferrari 458 Italia, η οποία αποκαλύφθηκε για πρώτη φορά στις 28 Ιουλίου 2009.
Ian Gillan Band

Οι Ian Gillan Band είναι το συγκρότημα το οποίο δημιούργησε ο τραγουδιστής Ίαν Γκίλαν , δύο χρόνια μετά την αποχώρηση του από τους Deep Purple, το 1975.
Αλέξιος Τράντας

Ο Αλέξανδρος Τράντας, ευρύτερα γνωστός ως Αλέξιος Τράντας (1867-1960) ήταν διακεκριμένος Έλληνας οφθαλμίατρος.
Η κούκλα του σατανά 2

Η κούκλα του σατανά 2 (αγγλικά: "Child's Play 2") είναι κινηματογραφική ταινία τρόμου αμερικανικής παραγωγής. Γράφτηκε από τον Ντον Μαντσίνι και σκηνοθετήθηκε από τον Τζον Λάφια, έναν από τους συν-συγγραφείς της πρώτης ταινίας Η κούκλα του σατανά. Είναι η δεύτερη ταινία στη σειρά ταινιών Η κούκλα του σατανά και κυκλοφόρησε δύο χρόνια μετά την αρχική ταινία. Η πλοκή ακολουθεί τον Τσαρλς Λι Ρέι (γνωστότερο ως Τσάκι) που συνεχίζει την αναζήτηση του για τον Άντυ Μπάρκλεϊ, ο οποίος τέθηκε υπό ανάδοχη οικογένεια, και ο Τσάκι θέλει να πάρει την ψυχή του, ώστε επιτέλους να φύγει από το σώμα αυτής της κούκλας. Στην ταινία πρωταγωνιστεί ο Άλεξ Βίνσεντ, ο οποίος επαναλαμβάνει τον ρόλο του Άντυ Μπάρκλεϊ. Ο Γκέριτ Γκράχαμ και η Τζένι Άγκουτερ εμφανίζονται στην ταινία ως ανάδοχοι γονείς του Άντυ.

Η κούκλα του σατανά 2 κυκλοφόρησε στις 9 Νοεμβρίου 1990.
Τσιμιτσάνγκα

Το Τσιμιτσάνγκα γνωστό και σαν Τσιβιτσάνγκα ή Τσίμιτσόνγκα είναι ένα τηγανιτό μπουρίτο που τρώγεται στις νότιες ΗΠΑ, κυρίως στο Τέξας και στο Μεξικό. Αποτελείται από ρύζι, τυρί, αποξηραμένο κρέας και κοτόπουλο τυλιγμένα με πίτα τορτίγια. Μετά συνοδεύεται με σάλτσα ντομάτα, γουακαμόλε και κρέμα γάλακτος. 
Κατηγορία:Μεξικάνικη κουζίνα
Κατηγορία:Τρόφιμα τηγανισμένα
Κατηγορία:Τρόφιμα με βάση το ψωμί
Αλί Μ'Μαντί

Ο Αλί Μ'Μαντί, γεννημένος στις 21 Απριλίου 1990 στην Μασσαλία (Μπους-ντυ-Ρον), είναι Γαλλο-Κομοριανός ποδοσφαιριστής. Αγωνίζεται στην θέση του επιθετικού.
Εβδομήκοντα Απόστολοι

Εβδομήκοντα Απόστολοι κατά την Ανατολική Ορθόδοξη Εκκλησία, ή Εβδομήκοντα Μαθητές κατά την Δυτική Εκκλησία φέρονται στην Χριστιανική Θρησκεία και παράδοση οι επιπλέον των Δώδεκα Αποστόλων, εβδομήντα μαθητές - Απόστολοι που επέλεξε ο ίδιος ο Ιησούς Χριστός, όπως αναφέρει ο Ευαγγελιστής Λουκάς (Κεφ.ι' 1-16).
Θεοτόκος Αιτωλοακαρνανίας

Ο οικισμός Θεοτόκος Αιτωλοακαρνανίας βρίσκεται στο δήμο Θέρμου και ανήκει στο δημοτικό διαμέρισμα Αργυρό Πηγαδίου. Η επίσημη ονομασία του οικισμού είναι «Θεοτόκος». Η ονομασία του οφείλεται από το ομώνυμο εκκλησάκι της Κοιμήσεως της Θεοτόκου. Απέχει από το Αργυρό Πηγάδι 3 χλμ. και έχει υψόμετρο 650 μέτρα. Ο πληθυσμός του σύμφωνα με την απογραφή του 2011 είναι 12 μόνιμοι κάτοικοι αλλά τους καλοκαιρινούς μήνες αυξάνεται. Αναφέρεται επίσημα το 1981 να απογράφεται ως ξεχωριστός οικισμός στην τότε κοινότητα Αργυρού Πηγαδίου.
Φαρινέλλι

Ο Κάρλο Μαρία Μικελάντζελο Νικόλα Μπρόσκι (Carlo Maria Michelangelo Nicola Broschi, 24 Ιανουαρίου 1705 - 17 Σεπτεμβρίου 1782), περισσότερο γνωστός με το προσωνύμιο «Φαρινέλλι» ("Farinelli"), ήταν ένας από τους πιο διάσημους καστράτι του 18ου αιώνα, τόσο για τη φωνή του -για την οποία λέγεται ότι είχε θεραπευτικές ιδιότητες, ενώ η έκτασή της έφτανε τις τρεισήμισι οκτάβες-, όσο και για την ανδρόγυνη ομορφιά του.

Γεννήθηκε στην πόλη Άντρια και από νεαρή ηλικία μαθήτευσε πλάι στον Νίκολα Πόρπορα, περίφημο συνθέτη και καθηγητή τραγουδιού. Πρωτοτραγούδησε στη Βενετία το 1728, στο θέατρο Ιωάννου Χρυσοστόμου, και αργότερα ξεκίνησε τουρνέ στην Ευρώπη για να γίνει γνωστός ως «ο τραγουδιστής των βασιλέων». Ταξίδεψε σε όλες τις μεγάλες αυλές της Ευρώπης, ενώ όντας στο Λονδίνο βρέθηκε στη δίνη της διαμάχης ανάμεσα στο Κόβεντ Γκάρντεν ("Covent Garden") (που διηύθυνε ο Χαίντελ) και το "Noble Theatre", με αποτέλεσμα να δεχτεί την πρόσκληση του βασιλιά της Ισπανίας Φιλίππου Ε΄ και να εγκατασταθεί στην αυλή του, όπου και έμεινε έως ότου εγκατέλειψε το τραγούδι στα 32 του χρόνια. Το 1759 μετακόμισε στην Μπολόνια και έζησε εκεί μέχρι το θάνατό του. Ο τάφος του καταστράφηκε από τα στρατεύματα του Ναπολέοντα.
Βασιλική της Μεταμορφώσεως

thumb|right|Το εσωτερικό της βασιλικής

Η Βασιλική της Μεταμορφώσεως είναι μια φραγκισκανική βασιλική στο Όρος Θαβώρ των Αγίων Τόπων (στο τμήμα το οποίο ανήκει στο Κράτος του Ισραήλ) στην Γαλιλαία. Βρίσκεται στο σημείο, όπου, σύμφωνα με την χριστιανική παράδοση, τελέστηκε το γεγονός της Μεταμόρφωσης του Χριστού δίπλα στον Μωυσή και τον προφήτη Ηλία.
2011 Live EP

Το 2011 Live EP είναι ένα live ψηφιακό EP από τους Red Hot Chili Peppers που κυκλοφόρησε δωρεάν το Μάρτιο του 2012 μέσω του site τους .Φτιάχτηκε γιατί η μπάντα ήθελε να γιορτάσει τη νέα αμερικάνικη περιοδεία της.

Τα τραγούδια διαλέχτηκαν από τον ντράμερ της μπάντας , Chad Smith.
Κάρολ Ριντ

Ο Σερ Κάρολ Ριντ ("Sir Carol Reed", 30 Δεκεμβρίου 1906 - 25 Απριλίου 1976) ήταν Άγγλος σκηνοθέτης βραβευμένος με Όσκαρ Σκηνοθεσίας για το μιούζικαλ του "Όλιβερ! (Oliver!, 1968)". Είναι επίσης γνωστός για τη σκηνοθεσία των ταινιών "Απόκληρος της Κοινωνίας (Odd Man Out, 1947)", "Πρώτη Απογοήτευσις (The Fallen Idol, 1948)", "Ο Τρίτος Άνθρωπος (The Third Man, 1949)" και "Αγωνία και Έκστασις (The Agony and the Ecstasy, 1965)".
Ροντ Στάιγκερ

Ο Ροντ Στάιγκερ ("Rodney Stephen "Rod" Steiger", 14 Απριλίου 1925 - 9 Ιουλίου 2002) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α' Ανδρικού Ρόλου για την ερμηνεία του στην ταινία "Ιστορία ενός Εγκλήματος (In the Heat of the Night, 1967)". Είναι επίσης γνωστός για τη συμμετοχή του στις ταινίες "Το λιμάνι της αγωνίας (On the Waterfront, 1954)", "Άγγελοι με Ματωμένα Χέρια (The Big Knife, 1955)", "Οκλαχόμα (Oklahoma!, 1955)", "Έπεσαν σκληρά (The Harder They Fall, 1956)", "Ο Φαντομάς των Δυο Ηπείρων (Across the Bridge, 1957)", "Ο Ενεχυροδανειστής (The Pawnbroker, 1964)", "Δόκτωρ Ζιβάγκο (Doctor Zhivago, 1965)" και "Βατερλώ (Waterloo, 1970)". Αξιομνημόνευτες είναι επίσης οι ερμηνείες του στην τηλεοπτική σειρά του 1953 "Marty" καθώς και στη μίνι σειρά του 1977 "Ο Ιησούς από τη Ναζαρέτ (Jesus of Nazareth)".
By the Way

Το By the Way είναι το όγδοο άλμπουμ των Red Hot Chili Peppers. Κυκλοφόρησε στις 9 Ιουλίου του 2002 από την Warner Bros Records. Την πρώτη εβδομάδα κυκλοφορίας του πουλήθηκαν πάνω από 286,000 αντίτυπα. Παραγωγός ήταν ο Ρικ Ρούμπιν. 5 singles κυκλοφόρησαν, το "By the Way", το "The Zephyr Song", το "Can't Stop", το "Dosed" και το "Universally Speaking". Το άλμπουμ θεωρήθηκε αριστουργηματικό από τους κριτικούς αφού η μπάντα άφησε πίσω το παλιό της στυλ και προχώρησε σε μια μορφή alternative rock με πολλές μελωδίες και πολλά συναισθήματα. Ο Frusciante ομολόγησε ότι το γράψιμο του By the Way ήταν από τις καλύτερες στιγμές της ζωής του και ότι ένιωθε πολύ ευτυχισμένος τότε. Το τελευταίο κομμάτι του άλμπουμ "Venice Queen" γράφτηκε για τη Gloria Scott μια θεραπεύτρια σε κέντρο αποτοξίνωσης που έβγαλε τον Kiedis από το μονοπάτι των ναρκωτικών. Ο Kiedis τότε για να την ευχαριστήσει της αγόρασε ένα σπίτι στην Venice Beach αλλά δυστυχώς μετά από μια μικρή περίοδο η Gloria πέθανε.
Μανάμ

Το Μανάμ (Manam) είναι νησί που βρίσκεται στη θάλασσα του Μπίσμαρκ, βορειοανατολικά των ακτών της Παπούα-Νέα Γουινέα. Το νησί δημιουργήθηκε εξαιτίας της ηφαιστειακής δραστηριότητας του Μανάμ, το οποίο είναι από τα πιο ενεργά ηφαίστεια της χώρας. Τον 20ο αιώνα το ηφαίστειο εξερράγει 23 φορές. Το ψηλότερο σημείου του νησιού είναι η κορυφή του ηφαιστείου, σε υψόμετρο 1.807 μέτρων πάνω από την επιφάνεια της θάλασσας. Το νησί σήμερα είναι ακατοίκητο, επείδη οι κάτοικοί του, περίπου 10.000 άτομα δεν έχουν επιστρέψει σε αυτό μετά την εκκένωση του νησιού το 2004 λόγω ισχυρών εκρήξεων του ηφαιστείου.

Το Μανάμ έχει διάμετρο περίπου 10 χιλιόμετρα και απέχει από τις ακτές της Νέας Γουινέας περίπου 13 χιλιόμετρα. Το ηφαίστειο αποτελείται από ανδεσίτη και βασάλτη. Από την κορυφή του ηφαιστείου ξεκινούν ακτινωτά και σε απόσταση 90 μοιρών η μία από την άλλη, τέσσερις κοιλάδες, οι οποίες φτάνουν σχεδόν μέχρι τους πρόποδες του βουνού. Στην γυμνή από βλάστηση κορυφή του ηφαίστειου βρίσκονται δύο κώνοι, και οι δύο ενεργοί, από τους οποίους ο νοτιότερος είναι πιο δραστήριος.
Ροδιακή ομοσπονδία σωματείων τουρισμού αναψυχής και αθλητισμού

Η Ροδιακή ομοσπονδία σωματείων τουρισμού αναψυχής και αθλητισμού γνωστή και σαν ΦΡΑΤΡΕΣ (ιταλικά : F.R.A.T.R.E.S.), ήταν τοπική αθλητική ομοσπονδία της Ρόδου με αρμοδιότητα σε όλα τα Δωδεκάνησα που βρίσκονταν τότε υπό Ιταλική κατοχή.

Η ομοσπονδία ιδρύθηκε το 1931 με την 48/1931 απόφαση του Ιταλού διοικητή των Δωδεκανήσων Μάριο Λάγκο. Το 1934 η "Ιταλική Ολυμπιακή επιτροπή" (CONI) αναγνώρισε επίσημα την ομοσπονδία και από το 1935 αναγνωρίστηκε από τις Ιταλικές ομοσπονδίες. Στο ποδόσφαιρο ήταν η 22η τοπική ποδοσφαιρική ομοσπονδία της Ιταλικής ποδοσφαιρικής ομοσπονδίας. Η ομοσπονδία έπαψε να υπάρχει το 1945 .
Λιμνοθάλασσα της Βενετίας

thumb|Εναέρια αποψη της Λιμνοθάλασσας της Βενετίας που δείχνει αρκετά από τα νησιά της, όπως τη Βενετία (πίσω από το κέντρο) με τη γέφυρα που τη συνδέει με την ενδοχώρα.
thumb|Η Λιμνοθάλασσα της Βενετίας (φωτογραφία του 2001)

Η Λιμνοθάλασσα της Βενετίας ("Laguna Veneta" στην ενετική διάλεκτο) είναι ο περίκλειστος κόλπος της Αδριατικής Θάλασσας μέσα στον οποίο βρίσκεται η νησιωτική πόλη της Βενετίας, καθώς και το νησί-προάστιό της, το Μουράνο, ενώ εξωτερικά οριοθετείται από το άλλο σημαντικό νησί-προάστιο, το Λίντο.
Gillan

Οι Gillan ήταν ένα χαρντ ροκ συγκρότημα, το οποίο δημιουργήθηκε το 1978 από τον τραγουδιστή των Deep Purple, Ίαν Γκίλαν και διαλύθηκε τον Δεκέμβριο του 1982.
Anger Management Tour

Η περιοδεία Anger Management Tour ιδρύθηκε και ξεκίνησε το φθινόπωρο του 2000 από τους Limp Bizkit, τους Papa Roach, και μετά την κυκλοφορία του "The Marshall Mathers LP" από τον Eminem.
Δόγμα Μονρόε

Το Δόγμα Μονρόε ("Monroe Doctrine") αποτελεί μια πολιτική των ΗΠΑ σχετικά με τον αποικισμό και η οποία εισήχθη στις 2 Δεκεμβρίου του 1823. Πήρε το όνομά του από τον Πρόεδρο Τζέιμς Μονρόε, τον πρώτο που το διατύπωσε, ενώ συντάχθηκε από τον τότε Υπουργό Εξωτερικών Τζον Κουίνσι Άνταμς. Ανέφερε ότι περαιτέρω προσπάθειες των ευρωπαϊκών εθνών να αποικίσουν ή να αναμειχθούν στα πολιτικά πράγματα των κρατών της Βόρειας ή Νότιας Αμερικής θα μπορούσε να θεωρηθεί επιθετική ενέργεια, που απαιτεί παρέμβαση των ΗΠΑ.

Το Δόγμα Μονρόε αποτέλεσε καθοριστική στιγμή στην εξωτερική πολιτική των Ηνωμένων Πολιτειών και διαδραμάτισε σημαντικό ρόλο, δεδομένου ότι ήταν αποδεκτό από πολλούς μελλοντικούς προέδρους, όπως τον Θίοντορ Ρούζβελτ, τον Τζον Κένεντι και τον Ρόναλντ Ρήγκαν.
Kentucky Woman

Το Kentucky Woman είναι τραγούδι του ποπ τραγουδιστή Νιλ Ντάιαμοντ, το οποίο κυκλοφόρησε το 1967, ενώ μία πολύ γνωστή διασκευή του ηχογραφήθηκε τη επόμενη χρονιά, από το χαρντ ροκ συγκρότημα, Deep Purple.
Αμυγδαλεώνας

Ο Αμυγδαλεώνας είναι κωμόπολη του δήμου Καβάλας, της Περιφερειακής Ενότητας Καβάλας. Βρίσκεται σε απόσταση 7 χλμ. βορειοδυτικά της πόλης της Καβάλας. Η κωμόπολη, μέσω του οικισμού Σταυρού, ο οποίος δημιουργήθηκε από κατοίκους του πρώην οικισμού Κόκκαλα, αποτελεί συγκοινωνιακό κόμβο και προάστιο της πόλης της Καβάλας. Βρίσκεται πάνω στο ορεινό πέρασμα από τα τενάγη των Φιλίππων προς την Καβάλα, ανάμεσα στα όρη Σύμβολο και Καστανιές.

Στην κωμόπολη λειτουργεί δημοτικό σχολείο και γυμνάσιο, ενώ στα βορειοδυτικά του βρίσκεται το αεροδρόμιο της Πολεμικής Αεροπορίας. Δυτικά της κωμόπολης βρίσκεται το δάσος του Αμυγδαλεώνα, ένα από τα 19 αισθητικά δάση της Ελλάδας.
Τσάτσος

Το επώνυμο Τσάτσος/Τσάτσου πιθανόν αναφέρεται στους:
;Τσάτσος
* Αλέξανδρος Τσάτσος (1905–1985), Έλληνας βιομήχανος και επιχειρηματίας
* Δημήτρης Θ. Τσάτσος (1933–2010), Έλληνας πανεπιστημιακός
* Δημήτριος Ι. Τσάτσος (1859–1921), Έλληνας πολιτικός και δικηγόρος
* Θεμιστοκλής Τσάτσος (1906–1970), Έλληνας συνταγματολόγος και πολιτικός
* Ιωάννης Κ. Τσάτσος, Έλληνας έμπορος του 19ου αιώνα
* Κωνσταντίνος Τσάτσος (1899–1987), Έλληνας νομικός, φιλόσοφος και πολιτικός
* Κωνσταντίνος Γ. Τσάτσος (1901–1969), Έλληνας αντιναύαρχος
* Κωνσταντίνος Ι. Τσάτσος, Έλληνας πολιτικός και επιχειρηματίας του 19ου αιώνα
;Τσάτσου
* Θεοδοσία Τσάτσου (γεν. 1969)), Ελληνίδα τραγουδίστρια
* Ιωάννα Τσάτσου (1909–2000), Ελληνίδα συγγραφέας
* Ντόρα Τσάτσου (1932–2000), Ελληνίδα χορογράφος
;Παρόμοια ονόματα
* Γεώργιος Τσατσάς (1912–1987), Έλληνας καθηγητής Φαρμακευτικής Χημείας

Κατηγορία:Ελληνικά επώνυμα
Σαντέ

Οι Σαντέ ("Sade") είναι ένα βρετανικό συγκρότημα smooth jazz μουσικής που σχηματίστηκε το 1982. Το όνομα του συγκροτήματος προέρχεται από το όνομα της βασικής τραγουδίστριας, Sade Adu. Η μουσική τους χαρακτηρίζεται από τη χρήση R&B, soul, pop, jazz και soft rock ήχων.

Το πρώτο τους άλμπουμ "Diamond Life", κυκλοφόρησε το 1984, φτάνοντας στην 2η θέση των πωλήσεων στο βρετανικό chart και πουλώντας πάνω από 1,2 εκατομμύρια αντίτυπα στο Ηνωμένο Βασίλειο, κερδίζοντας ένα Brit Award για το καλύτερο βρετανικό άλμπουμ το 1985. Το άλμπουμ είχε παγκόσμια επιτυχία στην συνέχεια, φτάνοντας στην πρώτη θέση σε πωλήσεις σε αρκετές χώρες και στο top 10 της Αμερικής, όπου έγινε 4 φορές πλατινένιο με πωλήσεις πάνω από 4 εκατομμύρια αντίτυπα. Στα τέλη του 1985, κυκλοφόρησαν το δεύτερο άλμπουμ τους με τίτλο "Promise", το οποίο έφτασε στην πρώτη θέση σε Αγγλία και ΗΠΑ. Επικυρώθηκε ως δύο φορές πλατινένιο στην Αγγλία και 4 φορές πλατινένιο στις ΗΠΑ. Το 1986, κέρδισαν το βραβείο Grammy για το καλύτερο πρωτοεμφανιζόμενο συγκρότημα. Το έκτο τους άλμπουμ, "Soldier of Love", κυκλοφόρησε παγκοσμίως στις 8 Φεβρουαρίου 2010, έφτασε στη #4 θέση στην Αγγλία και #1 στις ΗΠΑ. Το 2011, κέρδισαν το τέταρτό τους βραβείο Grammy.

Οι επικυρωμένες πωλήσεις των Sade στις ΗΠΑ μέχρι τώρα είναι 23,5 εκατομμύρια αντίτυπα, σύμφωνα με την RIAA. Συνολικά έχουν πουλήσει παγκοσμίως πάνω από 75 εκατομμύρια αντίτυπα.
Δημήτρης Καλαμάρας

Ανδριάντας του Αγγελή Γάτσου στην [[Αριδαία]], [[Νομός Πέλλας|Πέλλας]]. Έργο του Δ.Καλαμάρα
Ο Δημήτρης Καλαμάρας (30 Ιουλίου 1924 - 1 Ιουλίου 1997) ήταν Έλληνας γλύπτης.

Γεννήθηκε στη Φλώρινα το 1924 και πέθανε στην Αθήνα το 1997.
Green Bullfrog

Οι Green Bullfrog είναι το συγκρότημα που δημιούργησε ο κιθαρίστας Ρίτσι Μπλάκμορ (Deep Purple, Rainbow, Blackmore's Night) για να ηχογραφήσουν τον ομώνυμο δίσκο, ο οποίος κυκλοφόρησε σε μορφή βινυλίου το 1972 από την "Decca" στην Αμερική και την "MCA" στην Ευρώπη, ενώ εκδόθηκε και σε CD  το 1991 με τρία επιπλέον τραγούδια.
Η ιδέα για το project ήταν του μουσικού παραγωγού Ντέρεκ Λώρενς, ο οποίος είχε δουλέψει στο παρελθόν με το συγκρότημα στο οποίο έπαιζε τότε ο Μπλάκμορ, τους Deep Purple. Το κομμάτι "Bullfrog", είναι παρόμοιο με το τραγούδι "Jam Stew" το οποίο είχε ηχογραφηθεί αλλά δε συμπεριλήφθηκε στο δίσκο των Deep Purple, Deep Purple in Rock, ενώ τα υπόλοιπα κομμάτια περιείχαν αρκετές διασκευές αλλά και δικές τους συνθέσεις, με κύριο χαρακτηριστικό το μπλουζ ροκ στυλ.
Οι μουσικοί οι οποίοι συμμετείχαν ήταν οι εξής:
* Ρίτσι Μπλάκμορ - "Boots" ("κιθάρα")
* Ίαν Πέις - "Speedy" ("τύμπανα")
* Τόνι Άστον - "Bevy" ("πλήκτρα")
* Τζιμ Σάλιβαν - "Boss" ("κιθάρα")
* Μάθιου Φίσερ - "Sorry" ("πλήκτρα")
* Τσας Χότζες - "Sleepy" ("φωνητικά")
* Άλμπερτ Λι - "Pinta" ("κιθάρα")
* Ερλ Τζόρνταν - "Jordan" ("φωνητικά")
* Ροντ Αλεξάντερ - "Vicar" ("κιθάρα", "φωνητικά")
Ο δίσκος ηχογραφήθηκε σε διάφορα χρονικά διαστήματα, τον Φεβρουάριο, τον Απρίλιο και το Μάιο του 1970. Τα τραγούδια του ήταν τα εξής:
1. Bullfrog "(Lawrence)" - 7:14
2. Walk a mile in my shoes "(South)" - 3:48
3. My baby left me "(Crudup)" - 3:19
4. Makin' time "(Pickett/Philips)" - 3:01
5. Lawdy Miss Clawdy "(Price)" - 3:17
6. I'm a free man "(Klingman)" - 4:38
7. Lovin' you is good for me baby "(Lawrence/Corlett/Hutton)" - 4:54
8. I want you "(White)" - 3:53
Γκλόρια Εστέφαν

Η Γκλόρια Μαρία Μιλαγρόσα Φαχάρδο Γκαρσία ντε Εστέφαν ("Gloria María Milagrosa Fajardo García", 1 Σεπτεμβρίου 1957), γνωστή στον καλλιτεχνικό χώρο ως Γκλόρια Εστέφαν, είναι Κουβανή τραγουδίστρια, μουσικός και επιχειρηματίας. Έχει πουλήσει πάνω από 100 εκατομμύρια δίσκους παγκοσμίως. Συνολικά, έχει κερδίσει 7 βραβεία Grammy και 4 Latin Grammy, ενώ θεωρείται η πιο επιτυχημένη λατίνα γυναίκα περφόρμερ ποπ μουσικής όλων των εποχών. Ιδίως στις δεκαετίες του 1980 και του 1990 κυριάρχησε στις λίστες dance μουσικής παγκοσμίως.